b'\n_START_ARTICLE_\nSambarhirvi\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nSambarhirven karva on karkeaa, sel\xc3\xa4ss\xc3\xa4 tummempaa kuin kyljiss\xc3\xa4. H\xc3\xa4nn\xc3\xa4n alapinta on valkea, ja nostamalla h\xc3\xa4nt\xc3\xa4ns\xc3\xa4 sambarhirvet voivat kommunikoida kesken\xc3\xa4\xc3\xa4n. Uros voi painaa jopa 180\xe2\x80\x93260 kg, naaras tyypillisesti noin 160 kg. Uroksella on sarvet, jotka putoavat ajoittain.\n_START_SECTION_\nLevinneisyys\n_START_PARAGRAPH_\nSambarhirvi\xc3\xa4 tavataan Kaakkois-Aasiassa Intiasta Indonesiaan. Niit\xc3\xa4 on istutettu my\xc3\xb6s Australiaan, Uuteen-Seelantiin, Etel\xc3\xa4-Afrikkaan, Saint Vincentille ja Grenadiineille ja Yhdysvaltoihin.'